
Tisztelt Képviselő-testület!

I. Előzmények:

A fóti Egészségügyi Központ (Szent Benedek utca 15.) területén, négy működő fogorvosi körzet található. A fogorvosokkal történt egyeztetés alapján kérték Fót Város Önkormányzatát, hogy vizsgálja meg annak lehetőségét, hogy az Egészségügyi Központ épületében egy digitális panoráma röntgen készülék üzembeállítására van-e lehetőség. (A digitális panoráma röntgenfelvétel az egész szájüregről és fogakról készít kétdimenziós képet, amely lehetővé teszi a két álkapocs egyetlen képen történő megjelenítését. Tökéletesen éles képet nyújt az összes fogról és fog ívről) Jelenleg a panoráma röntgenre beutalt betegek, a városhoz legközelebbi Dunakeszi szakrendelőben található NEAK (Nemzeti Egészségbiztosítási Alapkezelő) által finanszírozott rendelőbe járnak. A négy fogorvosi körzetben átlagosan havonta 65-85 esetben kérnek panoráma röntgent. Ez éves szinten átlagosan 900 esetet takar.  

II. A döntéshez szükséges információk, tájékoztatások:

Fót Város Önkormányzata megvizsgálta a digitális panoráma röntgen gép igényét, illetve a telepítés feltételeit. 
Sugárvédelmi leírás-kivonat:
Az ionizáló sugárzás elleni védelemről és a kapcsolódó engedélyezési, jelentési és ellenőrzési rendszerről” szóló 487/2015. (XII.30.) Korm. rendelet foglalkozik a sugárvédelmi engedélyezési procedúrának a lefolytatásáról.
Értékeli a sugárveszélyes tevékenységet, értékeli a kialakított munkahely szabvány szerinti kialakítását.
A helység tekintetében a belmagasságra vonatkozó előírás 2,65 m. A helyszín nagysága tekintetében minimum 4 m2-es helység elegendő a gép vezérlésétől függően. A jelenlegi kiválasztott helyszín 13,3 m2, melyben elegendő terület áll rendelkezésre a gép elhelyezésére, a gép vezérlésére, segédeszközök tárolására. A helység falazatának vastagságától függően szükséges a sugárvédelmi előírásoknak megfelelően a védelmet kialakítani ólomlemezzel kasírozott gipszkartonnal. Az 1mmPb elégséges általában a készülékek sugárzási mértékéhez képest. A helység klímatizálása is fontos, a levegő teljes cseréje szükséges az ionizált részecskék eltávolítása miatt.  

Ajánlott röntgengép: 
Az indikatív árajánlat készítésekor a felmért igények figyelembevételével került a géptípus kiválasztásra. 
Castellini Compact2D digitális panorámaröntgen	
Gép beszerzési ára Bruttó: 6.450.000.- Ft	
A gépcsalád legkisebb tagja
A Compact 2D az egyik legversenyképesebb, digitális panoráma rtg. A Compact egy 2D-s konfiguráció forradalmian új érzékelőjével a legtisztább, legélesebb képeket lehet készíteni.
A beteg pozicionálást három lézerfény és 4 pontos fejtámasz segíti.
Kisgyermekek és tolószékes betegek fogadására is alkalmas.
• 6,6 másodperces besugárzási idő
• Pontos lézeres pozícionálás
• A szabadalmaztatott SafeBeam™ technológia
(a szükséges legalacsonyabb sugárterhelés automatikus beállítása)
• Ingyenes Viewer, alkalmazás és DICOM konform
• Akadálymentesített kivitel
• minimális helyigény
MultiPan rendszerével létrehozhat egy sor (öt) különböző panorámaképet egy felvétel során, így a felhasználó választhat a leginkább megfelelő nézetek közül. Kezelése egyszerű, a letisztult kezelőfelületen PC-ről, vagy távvezérléssel akár táblagépről is biztosított.
18 felvételi módja minden olyan vizsgálatra alkalmassá teszi, ami egy fogorvosi rendelőben igényként felmerülhet.
Fő üzemmódjai:
• Felnőtt panoráma – gyermek panoráma – arcüreg vizsgálat – TMJ – Bitwing
• Kifinomult XXI sz-i technológiával kifejlesztett képszűrő rendszere mindig részlet gazdag, jól értékelhető felvételeket biztosít.
• NNT magyar nyelven kommunikáló képszerkesztő programja további lehetőségeket is biztosít.
A részletes indikatív árajánlat az Előterjesztés 1. sz. mellékletben található. 
Fentiek alapján az alábbi határozati javaslatot terjesztem a Tisztelt Képviselő-testület elé.
[bookmark: _Hlk20984187]III. Határozati javaslat:

97/2024.(IV.25.) KT-határozat

1./ Fót Város Önkormányzat Képviselő-testülete úgy dönt, hogy megvásárol egy Castellini Compact 2D típusú digitális panoráma röntgen gépet legfeljebb bruttó 6 450 000.- Ft-ért és a működéshez szükséges feltételeket kialakítja az Egészségügyi Központ (Szent Benedek utca 15.) területén, valamint felkéri a Polgármestert, hogy a panoráma röntgengép beszerzése tárgyában a versenyeztetési eljárást folytassa le, és döntsön a nyertes személyéről. Az értékelés szempontja a legalacsonyabb ár.
2./ Fót Város Önkormányzat Képviselő-testülete felkéri a Polgármestert, hogy az eljárás eredményessége esetén a szerződést a nyertes ajánlattevővel kösse meg.
3./ Fót Város Önkormányzat Képviselő-testülete felkéri a Polgármestert, hogy gondoskodjon a panoráma röntgengép üzembe helyezéséhez szükséges feltételek biztosításáról, ideértve a működési engedély megszerzését is.
Felelős: polgármester
Határidő: 1./ pont: azonnal.; 2./ pont: egyedi szerződés megkötésére 2024. 05. 15., 3./ pont: 2024. augusztus 15.

Jogszabályi hivatkozás: 

· [bookmark: _Hlk158794814]Fót Város Önkormányzat Képviselő-testületének 6/2023.(I.27.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020.(IX.28.) önkormányzati rendelet módosításáról 57. § (minősített többség)
· 177/2021. (IX.30.) KT-határozattal elfogadott Fót Város Önkormányzata és a Fóti Közös Önkormányzati Hivatal Beszerzési és Versenyszabályzata (Egységes szerkezetben a 214/2022. (X.27) KT-határozatban foglalt módosításokkal


· [bookmark: _Hlk105065413]Melléklet: 1. sz. melléklet: indikatív árajánlat, műszaki leírással.

